เดี๋ยวนี้ทองหล่อมีร้านส้มตำของคุณนุ่น วรนุชมาเปิดแล้ว เย้ๆ!! ดีใจจัง เพราะใช้ชีวิตอยู่ถนนเส้นนี้ เลยไม่ต้องไปไหนไกลๆแล้ว ใครที่ชอบทานส้มตำของร้านแสนแซ่บแล้วล่ะก็ ไม่ควรพลาด เพราะที่นี่จะทำเป็นร้านอาหารอิสาน ส้มตำกึ่งบาร์ มีเมนู cocktail สำหรับคนที่ชอบดื่มเพิ่มมาด้วย ร้านนี้จะเปิด เที่ยงวันยันเที่ยงคืนค่ะ หาร้าน Sab Bar ได้ง่ายมาก ร้านอยู่ตรงกันข้ามกับ after you เลยค่ะ 

ภายในร้านจะตกแต่งเรียบง่าย เก๋ๆ ดูแบบแนว antique หน่อยๆ อารมณ์ไม้ๆ เน้นเฟอร์นิเจอร์ที่ดูเก๋ๆ antique แบบโบราณ โดยส่วยตัวชอบโต๊ะค่ะ ตัว Top โต๊ะจะแต่งด้วยลายกระเบื้องเก๋ๆ สวยดี

เมนูอาหารก็คงคอนเซ็ปเดิมร้านแสนแซ่บ แต่คงไม่ได้เอามาครบทั้งหมด ส่วนเรทราคาอาหารก้อแพงกว่าของร้านแสนแซ่บไม่เท่าไหร่ เห็นน้องพนักงานบอกว่าบางเมนูกะลังมา อาจต้องรอ นิดส์นึง ^^ (เค้ารอ "ตับกะทะร้อน" อยู่นะ อร่อยมากจานนี้ของแสนแซ่บ)

เมนูที่สั่งทานกับเพื่อน ตำซั่วลาวแซ่บมาตรฐานใช้ได้ แต่ที่นี่ทำไมใส่ผักกาดดองเยอะจังฮู้ !! เข้าใจว่ามะนาวแพง --" , ผัดหมี่กระเฉดเมนูตัวตัดกำลังเพราะเส้นเยอะมากกกก ตั้งแต่เลิกใส่มันปู ความแซ่บมันลดลงไปเยอะ --" ถ้ามีมันปูจะดีมากกกกก, ปีกไก่ทอดสมุนไพรยังคงความอร่อยเช่นสาขาอื่นๆ แต่เมนู cocktail ยังไม่ได้ลองสั่ง แต่ที่เป็น signature เห็นเค้ามาลงรูปกัน น่าจะชื่อ"ฉ่ำ" ถ้าได้ลิ้มลองเมื่อไหร่จะนำมา รีวิวแน่นอนค่ะ ^^ 
